DA Den Europæiske Unions Tidende C 26/3

Bekendtgørelse til de personer, der er omfattet af de restriktive foranstaltninger i Rådets afgørelse 2011/423/FUSP som gennemført ved Rådets gennemførelsesafgørelse 2014/40/FUSP og Rådets forordning (EF) nr. 1184/2005 om restriktive foranstaltninger over for Sudan og Sydsudan

2014/C 26/05

Følgende oplysninger bekendtgøres hermed for de personer, der er anført i bilaget til Rådets afgørelse 2011/423/FUSP som gennemført ved Rådets gennemførelsesafgørelse 2014/40/FUSP (1) og i bilag I til Rådets forordning (EF) nr. 1184/2005 om restriktive foranstaltninger over for Sudan og Sydsudan.

De Forenede Nationers Sikkerhedsråd har vedtaget resolution 1591 (2005) om indefrysning af midler og økonomiske ressourcer, der ejes eller kontrolleres af de af FN udpegede personer, som hindrer fredsprocessen, udgør en trussel for stabiliteten i Darfur og regionen, krænker den humanitære folkeret eller internationale menneskerettigheder eller begår andre grusomheder, overtræder våbenembargoen eller er ansvarlige for offensive militærflyvninger.

Den 11. marts og den 4. september 2013 ændrede den sanktionskomité, der er nedsat i henhold til punkt 3 i UNSCR 1591 (2005), listen over de personer, grupper, virksomheder og enheder, der er omfattet af restriktive foranstaltninger, og tilføjede yderligere oplysninger om begrundelsen for opførelsen på listen.

De berørte personer kan til enhver tid til den FN-komité, der er nedsat i henhold til punkt 3 i UNSCR 1591 (2005), med tilhørende dokumentation indgive en anmodning om, at afgørelsen om at opføre dem på FN's liste tages op til fornyet overvejelse. Anmodningen stiles til følgende adresse:

United Nations — Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA Tlf. +1 9173679448 Fax +1 2129631300 / 3778 E-mail: delisting@un.org

For flere oplysninger henvises til: http://www.un.org/sc/committees/1591/

I forlængelse af FN's beslutning har Rådet for Den Europæiske Union besluttet, at de personer, der er udpeget af FN, skal opføres på listerne over personer, grupper, virksomheder og enheder, der er omfattet af de restriktive foranstaltninger i afgørelse 2011/423/FUSP og i forordning (EF) nr. 1184/2005. Begrundelsen for opførelsen af de berørte personer på listen gives i de relevante afsnit i bilaget til Rådets afgørelse og i bilag I til Rådets forordning.

De berørte personer gøres opmærksomme på, at det er muligt at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EF) nr. 1184/2005, med henblik på at opnå tilladelse til at anvende indefrosne midler til basale behov eller specifikke betalinger (jf. artikel 3 i forordningen).

De berørte personer kan indgive en anmodning med tilhørende dokumentation om, at afgørelsen om at opføre dem på ovennævnte lister tages op til fornyet overvejelse, til Rådet på følgende adresse:

Rådet for Den Europæiske Union Generalsekretariatet GD C — Afdeling 1C (Horisontale spørgsmål) Rue de la Loi/Wetstraat 175 1048 Bruxelles/Brussel BELGIQUE/BELGIË

De berørte personer gøres ligeledes opmærksomme på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 26 af 29.1.2014, s. 38.